
JLii  perscribenda  dissertatione  jam  dudum 
scopum  mihi  praefixi,  thema  elucubrandi, 
quod  non  nimis  tritum  (ne  crambe  ad  nau¬ 
seam  repetita  infarciam  pagellas),  quod¬ 
que  in  elaboratione  mihi  et  elaboratum 
forsan  aliis  utilitatem  adferre  posset. 
Prae  tot  aliis ,  tali  occasione  non  indigna 
mihi  visa  illa  mutua  morborum  ratio,  jux¬ 
ta  quam  certi  processus  morbosi  sibi  ami¬ 
cissimi,  —  alii  singulari  modo  sese  aver¬ 
santur.  Argumentum  revera  salebrosum! 
quod  aevo  prisco  ad  summum  epidemia- 
rum  tempore  aestimatum,  quamvis  a  re¬ 
centi  oribus  auctoribus  quoad  contagia 
magis  et  praecipue  anatomia  pathologica 
face  praeferente  in  singulis  morbis  ex¬ 
cultum:  tamen  nonnisi  germen  apparet 
messis  venturae  uberrimae. 

Quae  in  diversissimis  tractatibus 
sparsa  inveni ,  collegi ,  in  ordinem  redegi 


VI 

et  totum  formare  nitens  generalia  ex  illis 
abstracta  praemittere  ausus  sum. 

Largissimam  observationum  copiam 
circa  contagia  mihi  praebuit  doctrina  in¬ 
geniosa  Cei.  Prof.  nostri  Fr.  nobilis  ab 
Hildenbrand ;  animadversiones  castas  de 
pluribus  aliis  morbis  inprimis  de  typho, 
dysenteria,  cholera,  tuberculosi  debeo 
disquisitionibus  Cei.  Professoris  anato- 
miae  pathologicae  C.  RoJcitansky.  Un  de¬ 
nam  cetera  collegi,  ex  elencho  librorum 
adnexo  elucebit ;  huc  accedunt  denique 
propria  observata  parca. 

Multa  esse ,  quae  lapide  Iydio  expe¬ 
rientiae  severae  et  annosae  non  sincera 
probentur,  nemo  magis  sibi  persuasum 
habet,  quam  egomet  ipse.  Si  erro,  non 
solus  erro. 

Faxint  dii ,  me  hisce  pagellis  impul¬ 
sum  dedisse  sodalibus,  ut  animum  adver¬ 
tant  excolendae  doctrinae  non  solum 
amoenissimae  sed  et  summae  dignitatis, 
summique  in  futurum  influxus  in  medi¬ 
cinam  universam! 


nrs.v^. — 


INTRODUCTIO 


JMorbus  simplex,  purus  hodierno  die  perraro 
medici  ferit  oculos;  fuerat  frequentior  olim,  ut 
historia  docet  et  ut  a  priori  argumentari  possumus: 
modus  enim  vivendi  simplex  fuit ,  victus  simplex, 
animus  simplex,  —  nunc  contrarium  viget:  ra¬ 
tiones  hominum  ad  naturam  innumere  multiplicatae, 
vivendi  modus  complicatissimus,  corpus  in  pluri¬ 
bus  imbecille,  lucri  faciundi  gratia  laboribus  ex¬ 
haustum  et  voluptate  magis  adhuc,  animus  conti¬ 
nuo  luctans  cum  potentiis  externis,  secum  ipso: 
hinc  et  aberratio  a  statu  sano  multiplex,  hinc  et 
morbus  in  singulo  eodem  tempore  complicatus, 
cui  et  experientia  testis  quotidiana.  Ex  iisdem  cau¬ 
sis  morbi  quoque  cum  decursu  regulari  eo  rariores 
sunt,  quo  rariores  morbi  simplices.  Attamen  heic 
adduci  meretur,  quondam  saepius  morbos,  etiamsi 
complicatos  puros  vocatos  esse  ob  justae  diagno- 
seos  defectum  et  universim  scientiam  medicam 
minus  excultam.  Morbi  igitur  duo  vel  plures  simul 

in  eodem  organismo  admodum  crebro  hodiedum 
occurrunt, 

Ast  simul  attente  observantem  tot  tantasque 
morborum  combinationes  vix  fugiet,  esse  quosdam, 
qui  (licet  circumstantiis  maximopere  faventibus) 
vix  ac  ne  vix  mutuum  ineant  commercium,  qui  sibi 
inimicissime  opponantur,  imo  nonnisi  interitu  alte¬ 
rius  persistere  queant,  qui  ergo  sese  invicem  ex¬ 
cludant. 

Ambae  hae  relationes  morborum  memoratu 
dignissimae,  quantum  vires  et  otium  permittunt 

fusius  hic  exponentur. 

* 

Parte  generali  rationes  elementares,  no¬ 
tionem  penitiorem ,  causas ,  leges  e.  s.  p.  perlu¬ 
strare  conabor ;  pars  specialis  tractabit  de 
morborum  formis  essentialibus  et  principalibus, 
quatenus  aut  complicationem  cum  aliis  ineant  aut 
idem  connubium  recusent* 


/  - 


PARS  GENERALIS. 


MORBORUM  COTIIBIIirATIOIVE  ET  EXCLU¬ 
SIONE  IJ*r  GENERE. 

N  iliil  est  in  rerum  natura ,  quod  non  aliquo  saltem  re¬ 
spectu  ab  alio  dependeat,  quod  ab  omni  influxu  externo 
liberum  se  tueatur,  quod  si  non  esset  simul  existentia  sub¬ 
lata  foret;  quo  magis  autem  composita  res  est,  eo  magis 
etiam  potentiis  extra  se  positis  afficitur,  homo  igitur  per¬ 
fectissima  et  subtilissima  organisatione  donatus  hunc  in¬ 
fluxum  gravissime  patietur  non  solum  statu  sano  sed  et 
morboso.  In  aetiologia  omnes  fere  potentiae  in  morborum 
genesim  atque  ulterius  incrementum  ad  amussim  evolvun¬ 
tur;  attamen  morborum  ad  se  invicem  mutua  ratio  minus 
quam  par  erat  attentioni  pathologorum  adrisit.  Hoc  autem 
revera  obtingere,  sequentes  observationes  multifariae  ex¬ 
perientiae  depromptae  demonstrabunt: 

1.  Sunt  morborum  formae,  quae  nunquam  autonomi,  sub¬ 
stantivi  occurrant  ,  sed  semper  aliis  morbis  (ut  en- 
tozoa  aliis  animalibus)  parasitice  adhaereant  uti  v.  g. 
petechiae3  miliaria,  eczema,  brevi  omnes  morbi  sic 
dicti  symptomatici,  deuteropathici ,  qui  morbo  prima¬ 
rio  devicto  simul  disparent.  Jahn  huc  quoque  nonnul¬ 
las  hydropis  chronici  formas  refert  et  gangraenam 
nosocomialem. 

2.  Multos  novimus  morbos ,  qui  ulteriori  explicationi 
iliorum  morborum  favent,  sic  omnibus  peritis  constat 
atalis  illa  complicatio  syphilidis  cum  scabie ,  scorb*- 

to ;  ita  post  morbillos  exantlatos  scrophula  latens  et 
tubercula  manifestiora  evadunt. 

3.  Nonnullae  morborum  species  tam  arcte  in  unum  coa¬ 
lescunt  (sie  durcbdringen  sicli  soT,  ut  medicus  quamvis 
versatissimus  haereat,  utrum  pro  hoc  an  pro  illo  ha¬ 
beat;  sic  syphilis  et  arthritis  coalitae  hybridum  gene¬ 
rant  morbum  distinctu  difficilem,  sanatu  adhuc  diffi¬ 
ciliorem.  Huc  pertinent  porro  maxima  parte  morbi 
veteribus  dicti  larvati,  obscuri,  spurii,  qui  revera 
nomen  combinationis  merentur.  Inflammationes  s.  d. 
specificae  quoad  diathesim  nempe  scrophulosa,  herpe¬ 
tica  etc.  jam  ad  mentem  Celeberrimi  Domini  nostri 
Professoris  ab  Hildenbrand  omni  jure  complicatae 
appellari  possunt. 

4.  E  contrario  inveniuntur  morbi,  qui  fere  nunquam  cum 
aliis  certis  combinentur,  vel  si  combinantur,  tunc 
morbus  protopathicus  retrocedit  aut  penitus  evanes¬ 
cit;  huc  e.  g.  referri  possunt  typhus  abdominalis,  qui 
nunquam  connubium  init  cum  cholera  orientali ,  nec 
cum  febri  puerperali ;  processus  tuberculosus ,  qui 
gibbos  et  strumosos  altiori  gradu  immunes  relinquit; 
anasarca  aut  scorbuto  in  phthisico  vigentibus  suppu¬ 
rationi  et  tuberculorum  emollitioni  saepius  limites  po¬ 
nuntur;  morbilli,  dum  florent  delent  crustam  lacteam, 
quae  illis  demum  abactis  iterum  reviviscit;  intermittens 
epilepsiae  superveniens  saepe  hanc  jugulabat.  Morbi 
antiquorum,  depuratorii  nominati  partim  hic  inse¬ 
rendi  forent. 

Quod  nunc  copulationem  attinet:  affinitatem  quandam 
inter  morbos  junctos  regnare  omni  dubio  superius  est; 
mox  nullo  modo  in  se  invicem  agere  videntur,  mox  unus 
alterve  insigniter  modificantur.  Inde  differentiae  illae  exor¬ 
tae  inter  morbum  compositum,  complicatum  et 
combinatum,  quas  nunc  paucis  recensurus  sum. 


m  EFIIVITIO. 

Morbus  c  o  m  positus  simplici  contrarius,  nexum  cau¬ 
salem  agnoscit  cum  alio  morbo  ut  v.  c.  pleuritis  et  pneu¬ 
monitis,  rheuma  et  catarrhus,  haemorrhoides  et  arthritis, 
arthritis  et  urocystolithes ,  carditis  et  pericarditis,  metritis 
et  peritonaeitis. 

Complicatus*)  puro  oppositus,  est  morbus  cum  alio 
junctus  absque  nexu  causali ;  hoc  casu  ergo  morbi  variae 
indolis  causaeque  externae  in  eodem  corpore  sedem  figunt 
atque  simul  existunt. 

Combinatus  tandem  morbus  juxta  recentiorum 
auctorum  explicationem  esset  complexio  mutua  intima  pro¬ 
cessuum  morbosorum  ad  formandum  tertium  diversum,  ita 
ut  secundum  Cl.  Schonfein  complicatio  ad  combinationem 
se  habeat,  uti  mixtio  mechanica  ad  chemicam. 

Ingeniosus  pathologus  Stark  rem  tali  modo  definit: 
Morbus  compositus  est  processus  morbosus  cum  alio  ho¬ 
monymo  simul  existens ;  in  complicato  alius  plane  diversus 
processus  morbosus  eodem  tempore  adest;  in  combinato 
morbi  coalescunt  heterogenei ,  formantes  unum  totum,  sed 
monstrosum,  hybridum. 

Licet  haec  ultima  distinctio  bene  excogitata  sit  atque 
in  casibus  pluribus  demonstrari  queat :  tamen  quoad  mor¬ 
borum  classes,  genera  et  species  uni  ver  sim  ardue  ex¬ 
planari  potest.  Nam  habemus  morborum  formas,  quae  in 
uno  individuo  combinantur  invicem ,  in  altero  nonnisi  com¬ 
plicantur,  quod  a  variis  dependet  circumstantiis;  hinc  qui- 

*)  Multi  auctores  sub  complicatione  simul  et  characterem  intelligunt  i 
sic  v,  c.  febris  gastrico  -  inflammatoria  est  complicatio  febri*  in¬ 
flammatoriae. 

dem  singulo  casu  hoc  discrimen  faciliori  negotio  statuitur, 
sed  quod  nostram  attinet  doctrinam,  complicationem  et 
combinationein  eodem  adhibemus  sensu,  eo  magis,  quum 
et  auctores  has  expressiones  promiscue  usurpent  et  quod 
rarissime  morbus  cum  alio  jungatur,  quin  unus  alterve, 
etsi  tantillum  modificetur  et  singuli  imago  alienetur.  Vix 
monendum  est,  ne  successio  partim  necessaria  alterius 
morbi  qua  combinatio  consideretur. 

Quidnam  sub  exclusione  proprie  intelligendum  sit, 
ex  supra  allatis  jam  prodit;  est  nimirum  illa  ratio  morbo¬ 
rum  erga  se  invicem,  juxta  quam  certi  processus  morbosi 
simul  in  eodem  individuo  existere  nequeunt.  In  desig¬ 
nandis  vero  morbis,  qui  sese  excludunt,  summa  cautela 
opus  est,  ne  falsa  veris  substituantur  et  ne  ille  conceptus 
perperam  intelligatur.  Hinc  e  re  erit,  hoc  thema  fusius 
tractare  et  exclusionis  conceptum  paululum  amplificare. 

Saepius  enim  accidit,  inveniri  simul  morbos  duos  in 
individuo,  licet  exclusio  eorundem  centend^^tur  uti  v.  c. 
aneurisma  et  tubercula  pulmonum ;  sed  sectio  simul  docet, 
tubercula  emortua  fuisse,  calcarea,  ergo  totum  processum 
tuberculosum  retropressum ;  ast  hoc  saltem  verum  est, 
illos  duos  processus  in  eodem  corpore  simul  vigere 
non  posse. 

Est  porro  factum  memoratu  dignissimum,  praecipue 
epidemiarum  grassandum  tempore  statutum,  certos  mor¬ 
bos  repente  quasi  perire,  fugam  capere  illis  regnantibus. 
Sic  jam  Thukydides  (anno  321  p.  u.  c.)  peste  Athenis  sae¬ 
vienti  observavit,  alios  morbos  numero  valdopere  im¬ 
minui,  quod  quidem  explicandum  partim  ex  contagio  in- 
fensissimo  omnia  rapienti,  partim  ex  ejus  vi  immani  in 
intima  organisationis  penetralia  agenti,  partim  ex  potentiis 
cosmicis  huic  directioni  suffragantibus.  Ita  orientales  gau¬ 
dent,  si  peste  saevienti  variolae  in  propinquo,  quia  illa 
dein  jugulatur.  IIoc  confirmatur  et  ulterioribus  observa¬ 
tionibus,  epidemiis  quoque  minus  horrendis. 

Recentissimo  aevo  tandem  candidae  observationes  Vin¬ 
dobonae  institutae  statim  primo  Cholerae  orientalis  in¬ 
gressu  anno  1831  nos  edocuere,  typhum  abdominalem  tunc 
longe  lateque  grassantem,  priusquam  illa  intraverat  sem- 
per  plus  perdidisse  a  charactere  suo ;  decursus  fuit  taedio¬ 
sus,  expansio  sanguinis  excedens,  ulcerationis  processus 
in  ileo  magis  repressus,  inflammationes  fere  omnes  (nisi 
erysipelas  et  carditis)  silebant,  donec  cholera  erupit,  om¬ 
nia  circa  circum  suo  imperio  subjiciens*);  fuit  revera 
monarchia  absoluta  cholerae  non  solum  in  homines  sed  et 
in  animalia  (Fr.  ab  Hildenbrand) ,  nam  qua  autocrata  nul¬ 
lum  alium  fere  morbum,  ad  summum  ipsi  analogum  scor- 
buturn,  intermittentem,  penes  se  patiebatur. 

Catarrhus  epidemicus  seu  s.  d.  Influenza  nuperrime 
populariter  debacchans,  omnes  fere  morbos  non  catarr- 
hales  repressit,  vel  saltem  tali  ratione  modificavit,  ut  ca¬ 
tarrhus  eminentem  sisteret  adfectionem.  Morbilli  affines 
praecursores  erant  eodemque  cum  catarrho  russico  tem¬ 
pore  florebant.  Si  perpendimus  porro ,  catarrhum  talem 
sub  certis  circumstantiis  fomitem  contagiosum  extricare 
posse  (uti  revera  tunc  accidit)  :  haud  mirandum ,  illum 
specificam  suam  naturam  erga  omnes  ceteros  morbos 
tueri  summopere  adnisum  esse. 

Quis  hic  non  agnosceret  facultatem  morborum  exclu¬ 
dentem?  Sed  haec  ratio  in  macrocosmo  contingens  et  in 
microcosmo,  in  individuo  locum  habet,  nunquam  enim  pro¬ 
cessus  typhosus  cum  cholera  connubium  init. 

Respicientes  morbos  contagiosos  rem  adhuc  magis 
stabilitam  observamus.  An  quis  unquam  variolantem  ty¬ 
pho  exanthematico ,  scarlatina  et  vice  versa  correptum  vi¬ 
dit?  nonne  variola  tutoria  rite  exantlata  variolam  veram 


*)  Bartels  dicit:  Die  Cholera  ist  die  am  meisten  egoistische  unter 
allen  Weltseuchen. 

excludit?  Possent  objurgare ,  hoc  nil  miri  esse  et  per  se 
palam  fieri,  quia  tali  in  casu  universus  processus  plasti¬ 
cus  alteratus  et  productioni  abnormi  intentus  sit  et  sic 
porro.  Attamen  singulare  est;  nam  et  alii  morbi  totam 
immutant  vitam  vegetati vam,  febri  junguntur,  nec  excludunt 
contagia  accipienda  uti  v.  c.  phthisis,  hydrops. 

Quoad  nevroses  tandem  jam  Reil  dicit,  has  immuni¬ 
tatem  magnam  praebere  ab  epidemiis  febrilibus. 

Hisce  paucis  adlatis,  quotidiana  experientia  confirma¬ 
tis  facultas  morborum  excludens  certos  alios  omni  dubio 
superior  agnoscetur,  sicque  inconcussa  valet. 


FREpEITIA, 

Numerus  morborum,  qui  complicationem  ineunt  longe 
major  evadit,  quam  illorum,  qui  sese  excludunt;  nam 

1.  Dantur  morbi,  qui  fere  cuicunque  alii  adsociari  pos¬ 
sunt  ut  e.  g.  inflammationes. 

2.  Aliquae  jam  observationes  circa  simultaneam  existen- 
tiam  certorum  morborum  sufficiunt  ad  statuendam 
combinationem ,  dum  ad  exclusionem  sanciendam  ob¬ 
servationibus  indigemus  numerosissimis;  quoad  com¬ 
binationem  certitudo  adest,  quoad  exclusionem  non¬ 
nisi  verisimilitudo. 

3.  Complicatio  jam  pridem  a  medicis  attento  animo 
notabatur ;  exclusio  per  se  rarior  proles  aevi  re- 
centioris. 

4.  Oppositio  duorum  morborum  tam  manifesta  univer- 
sim  minus  saepe" occurrit. 

5.  Exclusionis  ratio  summopere  a  genio  epidemico 
dependet,  f  v 


v  ^  t  *  >**• 

Ii  E  E  S. 


Quisque,  qui  naturam  attento  indagaverit  animo  conce¬ 
det,  illam  omnia  perficere  juxta  certas  leges  inviolabiles, 
quarum  ratio  vero  saepissime  nos  latet*  In  homine  solo,  ut 
ente  ratione  praedito  et  voluntate  libera,  quarum  ope  sese 
frequenter  influxibus  externis  subducere  valet  resque  cir¬ 
cumdantes  suo  subjicere  nutui,  leges  eruere  difficillimum 
opus.  Hinc  et  praesenti  casu,  in  re  nec  dudum  culta  leges 
generales  statuere  nisi  impossibile,  tamen  hoc  tempore  pro 

tirone  temerarium  videbitur _ Attamen  tentare  licet!  Ecce 

generalia,  quae  ex  specialibus  abstrahi  licuit: 

1.  Morbi  sibi  affines  quoad  substratum,  indolem  etc.  faci¬ 
lius  connubium  ineunt;  uti  econtra  sibi  hac  ratione  op¬ 
positi  libenter  se  excludunt. 

2*  Processus  morbosi  totam  reproductionem  invertentes 
exclusioni  magis  fav.ent. 

3.  Combinatio  in  genere  longe  saepius  observatur,  quam 
exclusio. 

4.  Contagiosi  morbi  multis  aliis  infestissimi ;  hinc 

5.  Morbi  epidemici  jam  per  se  plurimos  ceteros  morbos 
supprimentes ,  si  contagiosi  evaserunt  hunc  influxum 
eo  magis  exserunt. 

6»  Existens  quidam  processus  miasmaticus,  contempo¬ 
ralis  alius  febris  contagiosae  evolutionem  plerumque 
excludit. 

7.  Nervorum  pathemata  chronica  frequenter  nonnisi  in¬ 
teritu  suo  (etiamsi  solum  pro  tempore)  alios  morbos 
admittunt. 

8.  Status  puerperalis  universim  praesentes  morbos  re¬ 
primit  et  in  novos  concipiendos  haud  inclinat. 

9»  Sunt  status  abnormes  plerumque  connati,  qui  quem¬ 
cunque  alium  morbum  accedere  fere  non  sinunt  ut  e.  g. 
cyanosis,  cretinismus. 


fr”*  *  % 

Morbi,  qui  generatim  eodem  loco  et  tempore  non 
existere  posse  videntur  etiam  in  individuo  non  jun¬ 
guntur. 

Uti  morbi  jam  tractu  temporis,  constitutione  statio¬ 
naria  aliisque  influxibus  haud  praevidendis  quoad 
proprium  characterem  immutantur  imo  plane  novi 
formantur :  ita  etiam  combinationis  et  exclusionis 
ratio  nequaquam  omni  tempore  et  ubique  lirma  et 
constans  statui  potest. 


CAUSAE. 


Quomodo  fit,  certos  morbos  aliis  facili  negotio  accedere 
alios  iterum  excludere?  An  hoc  in  morbi  ipsius  natura  jam 
fundatur,  an  in  hominis  natura,  qui  morbo  primario  corri¬ 
pitur?  Num  genius  epidemicus  tantopere  participat?  Has 
quejstiones  solvendas  et  alias,  lubenter  ingeniosioribus 
committo.  Supra  allatos  influxus  revera  qua  ponderosos 
affirmare  debemus.  In  quibusdam  exclusionis  casibus  uti 
v.  c.  in  gibbositate  evolutissima  et  tuberculoso  processu, 
in  m.  exanthematicis  contagiosis ,  rationes  sufficientes  pro 
parte  adducere  valemus,  quod  serius  in  specie  apto  ex¬ 
planabitur  loco. 


FOETES. 


Uti  in  omni  scientia  medica ,  sic  et  hic  observationes 
sincerae  et  accuratae  non  modo  fundamenta  jaciunt  firmis¬ 
sima  remque  promovent,  sed  etiam  unice  judicium  ferre 
valent  circa  rationem  veram  aut  falsam  doctrinae  praesentis. 
Ast  inter  observationis  modos  quoque  nonnulli  praeferri 
merentur  aliis.  Primum  locum  tenent  necroscopiae,  uti  nunc 


17 


et  semper  ah  ahatomis  versatissimis  instituebantur  nempe 
pervestigationes  totius  cadaveris,  non  solum  partis  prae- 
sumte  adfectae,  sollicitae,  exactissime  factae,  cum  distin¬ 
ctione  justa  non  ficta,  nec  subtilitatibus  nauci  habendis  innixa 
laesionis  organicae  et  simul  cum  notatione,  quaenam  mutatio 
in  textu  organorum  prius  contingebat ;  debent  vero  comparari 
eum  phaenomenis  in  vita  animadversis.  Quae  observationes 
securitatem  quidem  praestant  maximam ,  sed  non  tam  nu¬ 
merosae  sunt  et  esse  possunt,  ut  optandum  foret.  His  pro¬ 
xime  accedunt  diagnoses  in  aegris  cum  summa  sagacitate 
et  circumspectione  institutae,  attentione  habita  quam  maxima 
in  genium  epidemicum  et  endemicum ;  perscrutatio  indefessa 
cursus  epidemiarum ,  quomodo  sequatur  una  alteram,  quos 
transitus  faciant,  quali  modo  se  habeant  ad  ceteros  morbos 
sporadicos  et  endemicos,  utrum  faveant  hisce,  an  eos  sup¬ 
primant;  denique  perquisitio  contagiorum  quoad  mutuam 
eorum  rationem  non  parum  lucis  spargit  in  objectum  nos¬ 
trum,  nec  praetervidendae  endemiae,  quatenus  alios  morbos 
modificant,  arcent,  quod  modo  vel  ex  morbo  solo  repeten¬ 
dum,  vel  ex  constitutione  aeris,  aquae,  soli  etc. 


UTIE.IT  AS 


Emolumenta,  quae  inde  pro  medicina  fluunt  facunde 
exponere  superfluum  puto.  Hoc  notasse  sufficiat,  quod  hac 
doctrina  magis  exculta  morborum  affinitates  melius  nos¬ 
centur  et  inde  divisio  naturae  potius  correspondens  statui 
queat;  diagnosis  porro  facilitatur  in  nonnullis  casibus  du¬ 
biis,  sic  v.  c.  si  verum  est,  tuberculosum  processum  ex¬ 
cludere  typhosum,  non  decipiemur,  si  in  praxi  (quod  saepis¬ 
sime  evenit)  casus  occurrunt,  ubi  tuberculosis  acuta  perfecte 
ludit  typhum  abdominalem,  vel  ubi  saltem  suspicio  adest 
talis  complicationis  phaenomena  cuncta  adsunt 

tuberculorum  pulmonum  praesentium,  processus  ejusmodi 

llorentis,  tunc  certo  contendere  licet,  non  esse  typhum  nec 
combinationem,  sed  meram  tuberculosim  acutam  cum  nevr- 
asthenia ;  tali  pacto  et  therapia  alia  evadit.  Scientia  exclu¬ 
sionis  ducimur,  ne  morbum  nimis  cito  tollamus,  si  alter 
malignus,  periculosissimus  minatur,  qui  autem  priori  vi¬ 
genti  non  accedit;  gravi  morbo  processum  alium  inimicum 
generare  adnitemur,  quantum  potest,  qui  priorem  tollere 
valet;  tandem  juxta  analogiam  morborum,  qui  facile  com¬ 
binantur  eos  secundum  principium  ipsis  commune  simpli¬ 
ciori  modo  curare  edocemur. 


PARS  SPECIALIS. 


(jFeneralibus  praemissis  modo  haec  aggrediemur,  merum 
observationis  fructum.  Ne  vero  lectores  male  me  intelligant 
vel  praeconceptae  accusent  opinionis,  in  memoriam  revoco, 
quae  supra  praecipue  de  exclusione  protuli,  nempe  nonnisi 
verisimilitudinem  exigi  posse  hac  in  doctrina  in  cunabulis 
versanti,  raras  exceptiones  regulam  non  alterare  et  me 
ipsum  maximopere  gaudere ,  si  quae  corrigantur  et  emen¬ 
dentur  in  emolumentum  rei  medicae,  nunquam  non  aesti¬ 
mantem  immortalis  H alteri  circa  physiologiam  effatum :  P  r  o- 
ximum  vero  est,  nihil  dicere,  quod  falsum  sit. 

Sed  ut  rem  certo  ordine  tractemus,  morbos  juxta  distri¬ 
butionem  III,  et  Magn.  Domini  prae  sidis ,  Equitis  a  Raimann 
lustrabimus.  Praemittemus  rationem  totius  classis  respectu 
combinationis  et  exclusionis,  sequentur  ordines,  genera  et 
species ,  quatenus  aliquid  singularis  praebent  et 
quatenus  aliquid  mihi  constat.  Optassem ,  ut  com- 
binationes  et  exclusiones  serie  quadam  v.  c.  secundum  fre¬ 
quentiam  ordinari  possent,  sed  fuit  opus  inane. 


€Ji.  I. 

Quum  febris  consistat  in  morbose  aucta  reactione  vi¬ 
rium  vitalium  a  stimulo  morbifico  positivo  irritatarum,  haec 
cum  omni  processu  morboso  complicari  potest,  ubi  vis 

vitalis  non  penitus  exhausta,  quod  et  experientia  confirmatur. 
Ilinc  combinatio  febrium  cum  aliis  morbis  est  frequentis- 
sima,  exclusionis  facultas  admodum  exigua,  erga  nevroses 
potissimum  directa. 

Attamen  sunt  duae  febrium  species,  quae  ab  hac  regula 
aberrant,  scilicet:  Febris  nervosa  torpida  seu  s.  d.  typhus 
abdominalis  et  febris  intermittens. 

< 

Typhus  abdominalis,  qua  morbus  substantivus  cum 
languore  systematis  sensitivi,  cum  erasi  sanguinis  proprie 
mutata  et  ulceratione  specifica  membranae  mucosae  impri¬ 
mis  ilei  juxta  valvulam  llauhini,  jam  his  signis  febribus  com¬ 
munibus  alienus  adparet,  ita  ut  hac  definitione  ipsa  jam  a 
priori  ad  excludendi  potestatem  concludere  possimus.  Et 
revera  nisi  penitus  typhum  excludant,  tamen  vix  ac  ne  vix 
hunc  evolvendum  sinunt:  Cholera  orientalis,  dysenteria, 
tuberculosis  y.ar  pulmonum,  scyrrhus,  sarcoma  me¬ 

dullare,  vitia  organica  cordis  majoris  ponderis,  variola, 
morbilli,  scarlatina,  erysipelas,  status  puerperalis  praecipue 
peritonaeitis  puerperalis,  graviditas,  lactationis  periodus  *). 

Typhus  abdominalis  combinatur  econtra  inter  phlogoses 
sola  pneumonia  eodem  tempore,  catarrho  bronchiorum 
eorumque  dilatatione;  cum  peritonaeitide  ex  enterobrosi, 
purpura,  urticaria,  cum  rheumatismo,  impetiginibus  et  in¬ 
termittenti.  Universim  combinandi  facultas  in  typho  abdo¬ 
minali  non  est  magna  et  unio  haud  arcta,  vixque  magni 
influxus  in  ejus  decursum. 

Intermittentes,  nevroses  febriles  systematis  re- 
productivi  et  hoc  intuitu  potius  nevrosibus  adnumerandae, 
quam  febribus  peculiarem  exclusionis  observant  rationem; 


*)  Attamen  complicationes  typhi  cum  sarcomate  medullari ,  tubercu¬ 
losi,  et  vitiis  organicis  cordis  exquisitis  ab  aliis  et  a  me  obsei- 
vabantur. 

excludunt  impetigines  uti  herpetem,  porriginem,  quae  tunc 
evanescunt,  licet  intermittenti  devicta  saepe  redeant;  phtlii- 
sim,  quae  saltem  ulteriori  decursu  inhibetur,  cetermn  febris 
hectica  saepe  intermittentem  simulat;  exci  udi  t/tnivroses, 
quae  non  raro  radicitus  intermittenti  tolluntur;  insultus 
epilepticos  durante  febri  intermittenti  siluisse  ipse  bis  ob¬ 
servavi;  erysipelati,  statui  puerperali  intermittens  vix 
accedit. 

Combinationem  vero  init  cum  inflammationibus  prae¬ 
cipue  hepatis,  lienis,  cum  catarrho,  variola,  typho  icterode, 
abdominali;  hypertrophia  cordis  ,  hydrope,  4* 


Nota.  Haec  ratio  inimica  inter  phthisim  ac  intermittentem  in  individuo 
omni  attentione  digna  et  ultro  comprobatur  endemias  respiciendo. 
Viennae,  ubi  phthises  ferales  endemicae,  intermittentes  rarissimae 
sunt;  et  si  liae  frequentius  obveniunt  (uti  v.  c.  Majo  anni  cur 
rentis  in  nosocomio  vidi)  pro  maxima  parte  originis  sunt  extra¬ 
nei,  importatae.  In  agro  Ticinensi  uliginoso  et  palustri  (uti  legi¬ 
mus  in  classicis  annalibus  scholae  clinicae  Ticinensis  auctore 
Fr.  ab  Hildenbrand )  intermittentes  .frequentia  et  perfidia  excel¬ 
lunt,  phthises  rarissimae  ita  et  nevroses  vitae  altioris.  Hinc 
generatim  aeris  et  soli  constitutio  intermittenti  favens,  adversa 
est  phthisi  (tuberculosae),  quod  circa  therapiam  et  diaetetikem 
horum  morborum  magni  momenti. 


- -  « 

eiu  II.  I A  Fli  AJOIATIOA  JES*. 


Inflammatio  ceu  incitatio  vitae  arteriosae  et  plasti¬ 
cae  adaucta,  cum  productione  abnormi,  generatim  uti  febris 
se  habet  et  cuique  ferme  processui  morboso  adsociatur  et 
quum  textus  vasorum  capillarium  qua  inflammationis  sub¬ 
stratum  vix  in  quadam  organismi  parte  desideretur  :  phlo- 
gosium  frequentia  universjm  et  in  singulo  facile  explicatur. 
Exinde  quoque  fluit,  excludendi  capacitatem  non  magnam 


esse  posse;  et  revera  haud  magna  est, 

Inflammatio  abhorret  statum  summe  atonicum,  colliqua- 
tioni  proximum,  est  inimica  nevrosium,  quas,  si  iis  super¬ 
venerit  pjo  tempore  extinguit. 

Amicissima  est  phlogosis  morbis  sui  generis;  combi- 

iL\.  ’W  'J 

natur/lubeiiter  cum  scrophula,  herpete,  syphilide,  scyrrho, 
sepsi  unde  inflammationes  specificae  quod  diathesim ;  cum 
intermittenti,  tuberculosi,  hydrope  etc. 

En  species  quasdam  phlogosium  notatu  hoc  respectu 
digniores : 

Phlebitis  consociata  reperitur  cum  erysipelate,  car¬ 
ditide,  pneumonia,  hepatitide,  splenitide,  nephritide,  ence¬ 
phalitide  ; _ rarissime  cum  typho,  quod  praecipue  valet  de 

metrophlebitide  puerperali. 

Pericarditis  saepissime  complicatur  cum  carditide, 
pneumonia,  pleuritide  et  arthritide  rheumatica,  cum  phle¬ 
bitide,  erysipelate,  variola,  encephaloide  in  epiollitionem 
abeunte. 

Dysenteria,  morbus  autonomus  intestini  crassi,  prae- 
primis  recti,  enteritis  seu  potius  architis  cum  tenesmo  et  alvo 
mucosa  pseudomembranis  mixta  subinde  cruenta  plerum¬ 
que  epidemica,  consistit  proprie  secundum  Cl.  D.  prof.  Ro- 
kitanskij^\i\  acescentia  sanguinis  cum  emollitione  rubra  in¬ 
flammatoria  subsequa  grangraena  membranae  mucosae  in¬ 
testini  crassi;  qua  morbus  dyscraticus,  nonnunquam  con¬ 
tagiosus  obicem  ponit  morbis  aliis  vel  non  cum  illis-  com¬ 
plicatur.  Sunt:  Typhus  abdominalis,  tuberculosis,  scarla¬ 
tina,  rubeola. 

Ast  combinatur  cum  catarrho,  praecipue  blennorrhoea 
intestini  crassi ,  cum  ulceratione  folliculari  ejusdem,  inter¬ 
dum  cum  cholera  orientali,  angina  membranacea;  cum 
morbillis  et  variola ;  cum  rheumate,  arthritide,  haemorrhoi- 
dibus,  intermittenti,  gasterobrosi  ulcerosa,  carcinomate 
aperto. 

Rheuma  vix  jungitur  cum  typho  exanthematico;  jun¬ 
gitur  vero  cum  catarrho,  erysipelate,  rubeola^^^W*»^^^ 

Meningitis  cum  encephalomalakia ,  hydrocephalo 
chronico,  cordis  vitio,  tuberculis  cerebri  et  gastroma- 
lacia, 

Peritonaeitis  puerperalis  (febris  puerperalis  per 
eminentiam)  excludit  typhum  abdominalem ;  inhibet  pro¬ 
gressus  tuberculosae  dia  thesis* 

Combinatur  cum  meningitide,  pleuritide,  pericarditide, 
gangraena  pulmonum,  gastromalacia ,  carie  cartilaginum 
ossis  pubis ,  abscessu  psoadico  etc.  inter  muscul 


Nota.  Non  supervacaneum  erit,  hic  quaedam  monere  de  statu  puerpe-< 
rali,  quae  fusius  exposita  invenimus  in  tractatu  Drs.  Helm  circa 
morbos  puerperales.  —  Dispositio  puerperalis  non  favet  exci¬ 
piendis  aliis  morbis,  hinc  inflammationes  genuinae,  intermitten¬ 
tes,  exanthemata  nonnisi  raro  puerperas  vexant.  Imo  epidemiae 
interdum  iis  parcunt,  uti  catarrhus  russicus,  typhus;  cholera 
vero  orientalis  accessit  gravidis,  parturientibus,  puerperis  et  mire 
hos  status  modificavit.  Diathesis  fungosa,  tuberculosa  evolutio¬ 
nem  morborum  puerperalium  arcent;  at  si  phthisis,  hydrops, 
pneumonia,  hepatitis  etc.  majorem  attigerunt  gradum  puerpera 
eo  citius  moritur,  quin  revera  participet  morbo  stricte  puerperali* 

Catarrhus  complicatur  cum  inflammatione,  rheu¬ 
mate  ,  scrophula,  arthritide;  rarius  cum  nevrosi. 

Angina  membranacea  (Croup),  nempe  laryngo¬ 
tracheitis  catarrhosa  cum  particulari  in  hypoclepsin  lym¬ 
phatico- plasticam  nisu  nupta  invenitur  cum  hydrocephalo^ 
inflammatione  viscerum  thoracis,  morbillis. 

Erysipelas  abhorret  intermittentem  (licet  saepius 
epidemiam  intermittentium  sequatur,  uti  hoc  anno  videmus), 
typhum  petechialem,  impetigines;  epilepsiam  superveniente 
erysipelate  cessasse  ipse  vidi. 

Jungitur  vero  cum  catarrho,  phlebitide,  anthrace,  gan¬ 
graena  nosocorniali,  leukorrhoea,  rubeola,  hydrope. 


Cii.  III.  EFFLOHESCEMTIAE  C  IIT  A  AEAE . 

Hae  morborum  species,  quibus  vegetationis  munus  spe¬ 
cifica  ratione  alteratur,  ita  ut  in  corporis  superficie  externa 
plane  novae  emergant  productiones,  jam  eo,  quod  plasticita- 
tem  singulari  modo  funditus  immutant  et  vehementes  saepe 
provocant  reactiones,  morbis  aliis  admittendis  minime  favent. 
Sunt  crebro  diatheseos  certae  propagines  vel  pontagionis 
proles  et  parentes  simul.  Hic  ergo  locus  aptus  erit,  con¬ 
tagiorum  relationem  quoad  combinationem  et  exclusionem 
respiciendi  uti  Cei.  professor  Fr.  ab  HUdenbrand  in  sua 
pyretologia  docet: 

Contagia  perfecta  ^o  lati  lia  coaevam  alius  con¬ 
tagii  ejusdem  prosapiae  susceptionem  et  evolutionem  exclu¬ 
dunt,  ergo  superfoetationis  speciem  non  admittunt.  Huc  re¬ 
feruntur:  Variola,  varicella,  morbilli,  scarlatina,  rubeola, 
typhus  contagiosus  communis,  anthracicus  et  icterodes. 

Contagia  perfecta  fixa  coaetaneae  alius  contagii 
evolutioni  in  eodem  corpore,  quamvis  raro  obtineat,  non 
protinus  obstant.  Huc  numerantur:  Syphilis,  lepra,  elephan¬ 
tiasis,  thymiosis  africana  et  americana,  scabies,  plica 
pol  oni  ea. 

Contagia  i  m  p  er  fe  cta  sua  praesentia  alius  contagii 
evolutionem  haud  impediunt;  sunt:  Ophthalmoblennorrhoea, 
pertussis,  dysenteria  castrensis,  medorrhoea  virulenta,  brevi 
catarrhi  maligni,  morbi  ulcerosi,  herpes,  porrigo  ulcerosa, 
carcinoma,  tandem  morbi  septici. 

Contemporale  duarum  pestium  differentium  dominium 
rarissime  occurrit,  nisi  una  a  contagio  perfecto  et  altera 
a  semicontagio  originem  ducat*  Ita  typhus  exanthematicus 
cum  dysenteria  castrensi,  morbillus  cum  tussi  convulsiva 
haud  infrequenter  incedit» 

Existens  quidam  processus  miasmaticus  contemporalis 
alius  febris  contagiosae  evolutionem  plerumque  excludit 
talique  pacto  temporariam  immunitatem  ponit. 

Ideo  in  variolantibus  contagium  morbillosum,  utut  ex¬ 
ceptum  iners  delitescit,  donec  primus  morbus  absolutus 
fuerit.  Ipsa  contagia  fixa,  syphiliticum  et  psoricum,  febres 
pestilentiales  contrahendi  receptivitatem  minunnt ;  ita 
Aethiopes  scabiosi  referente  Schottio  peste  immunes  man¬ 
serunt. 

Typhus  exanthemati  cusjameo,  quod  contagiosus 
est,  uti  supra  monuimus  alia  contagia  perfecta  excipienda 
excludit;  porro  non  adsociatur  erysipelati ,  rheumatismo, 
Ophthalmiae  s»  d.  afcyptiacae;  syphilis,  impetigo,  epilepsia, 
si  jam  typhus  accredit,  nisi  disparent  regrediuntur;  parcit 
gravidis,  phthisicis,  illis,  qui  ulceribus  pedum  inveteratis 
laborant,  psychopathiis  adfectis. 

Typhus  anthracicus  seu  pestis  orientalis  morbus 
summe  contagiosus,  acutissimus  in  liquationem  praecipitan¬ 
tem  nitens  non  combinatur  (praeter  eos  morbos,  qui  con¬ 
tagio  perfecto  volatili  gaudent),  cum  lepra,  phthisi,  scor- 
buto,  hydrope,  herpete,  melancholia,  ulceratione  extensa, 
scabie,  syphilide  (V).  Variola  et  intermittens  quartana  sec. 
O)  * raeum  hinc  inde  apparentes  pestis  exstinctionem  prae¬ 
sagiunt. 

Scarlatina  universim  epidemiis  regnantibus  parum 
vel  prorsus  non  modificatur. 

Variola  vera  crebriora  celebrat  consortia  cum  den¬ 
titione  difficili  9  helminthiasi,  scrophula,  rheumate,  catar- 
rho,  rhachitide,  crusta  lactea.  Complicationes  variolae  cum 
morbis  e  contagio  fixo  vel  semicontagio  oriundis  uti  syphi¬ 
lide,  medorrhoea  virulenta,  tussi  convulsiva  nulli  subja¬ 
cent  dubio  ita  et  cum  pemphigo,  strophulo,  furunculis. 

Exclusio  ex  prioribus  patebit. 

Variola  tutoria  insita  non  evolvitur  in  homine,  qui 
scarlatina,  morbillis,  typho  petechiali  laborat;  connubium 
vero  init  cum  impetiginibus,  scrophula,  syphilide,  lepra. 

Impetigo  universim  disparet  scarlatina,  typho  pete¬ 
chiali  praesentibus ;  combinatur  cum  pluribus  aliis  morbis, 
inflammatione ,  scrophula,  syphilide. 


Cii*  IV.  CACHEXIAE. 

V. 

Quatenus  cachexiae  focum  morbosum  in  ima  quaerunt 
vegetatione,  in  humorum  elaboratione  vitiosa  eorumque 
dyscrasia  constant,  unde  nutritio  manca  evadit,  quatenus 
homo  iis  adfectus  totus  quantus  processu  morboso  quasi  est 
occupatus :  etiam  illae  quandam  immunitatem  ab  aliis  mor¬ 
bis  praebent,  licet  combinationes  quoque  non  deficiant.  Est 
jam  lex  experientia  sancita,  potiores  dyscrasiarum  species, 
certa  reproductionis  organicae  vitia  dispositionem  erga 
contagia  infirmare  et  infectionem  arcere;  hinc  phthisici, 
scrophulosi,  hydropici,  scorbutici  vel  qui  chronica  ulcera 
gerunt  a  pestilentibus  morbis  tutiores  sunt,  quam  alii; 
victa  tamen  hac  indispositione  crudelior  plerumque  evolvi¬ 
tur  lues. 

Processus  tuberculosus  praecipue  in  pulmonibus 
vigens,  productio  illa  abnormis  massae  albuminosae  non 

organisatae  in  textu  celluloso,  utut  vasis  lymphaticis  ditis¬ 
simo,  omnium  organorum,  multos  status  morbosos  agnoscit, 
quibuscum  non  combinatur.  Sunt:  Foramen  ovale  altiori 
gradu  apertum,  defectus  septi  atriorum,  septum  imperfectum 
ventriculorum,  hypertrophia  cordis*),  dilatatio  cordis 
activa  ex  insufficientia  primitiva  aortae,  aneurisma  aortae 
adscendentis  et  s.  d.  mixtum  Scarpae;  densitas  connata 
parenchymatis  pulmonum  ex  parvitate  saccorum  pleurae  et 
pulmonum  ipsorum ,  eatarrfouo  ■ehrowctio ,  emphysema  pul¬ 
monum  vesiculare  et  dilatatio  bronchiorum;  cystides  sero¬ 
sae  (hydatides,  cysticercus  cellulosae,  acephalocystides), 
gibbositas  majori  gradu,  scyrrhus ,  fungus  medullaris. 
Rarissime  combinatur  cum  typho  abdominali^  dysenteria, 
cholera,  ulcere  perforante  ventriculi,  osteomalacia, 

Graviditas  progressa  arcet  tuberculoseos  genesim  vel 
ulteriores  inhibet  progressus;  ita  etiam,  si  phthisi  tubercu¬ 
losae  hydrops  anasarca,  vel  intermittens  supervenerit, 
illius  progressio  limitatur  pro  tempore.  Quod  nonnullos  ad 
conclusionem  seduxit:  Intermittentem  et  dispositionem  in 
hydropem  (venositatem)  excludere  tubercula.  Tandem 
struma  lymphatica  universim  immunitatem  a  tuberculis 
praebet.  Sec.  Hecker ,  epilepsia  vigenti  tubercula  non  evol¬ 
vuntur,  ast  illa  sanata  eo  citius  evoluta  haec  mortem  pa¬ 
rant  maturam. 


Nota  i.  Ex  prioribus  patebit,  in  foetu,  dein  praeprimis  in  prima  vitae 
extrauterinae  periodo,  si  ductus  arteriosus  Botalli  apertus  est 
vel  aliae  viae  foetales,  tuberculosim  rarissimam  esse.  —  Ouod, 
hypertrophiam  cordis  attinet,  qua  vitium  tuberculosim  arcens, 
hoc  fundatur  in  imperfecta  sanguinis  oxydatione ,  venositate 
inde  sequenti  et  diathesi  hydropica  evoluta.  Respectu  gibbo- 
sitatis  monemus:  Perquisitio  stetlioscopii  ope  in  vivis  et  extispi¬ 
cia  docuerunt,  semper  adesse  hypertrophiam  cordis  dextri  li.  e. 


')  Sed  hypertrophia  cordis  dextri  nonnumquam  tuberculis  pulmonum 
inducitur. 

ventriculi  et  coni  arteriosi  cum  dilatatione  ulterioris  et  arteriae 
pulmonalis ,  pulmones  summopere  densos  compressos  reperiri; 
hinc  praeter  circulum  inhibitum  et  oxydationem  mancam  etiam 
pulmonum  densitas  tuberculorum  depositionem  vetat.  Simili  modo 
se  habet  in  pleuritide  exsudativa  permanenti  unius  lateris,  ubi 
propter  compressionem  et  inde  subsequam  densitatem  parenchy¬ 
matis  pulmonalis  tuberculosis  praesens  vel  recedit  vel  nova 
formari  vetatur. 

Nota  2.  In  Styria,  Pinzgavia,  ubi  struma,  intermittens  et  hydrops  en¬ 
demicae  phthisis  rava  vel  nulla ;  hinc  in  hominibus  struma  prae¬ 
ditis  ceterum  pulmonum  morbis  obnoxiis  caute  incedendum  cum 
antistrumosis  Jodo,  Spongia;  tali  modo  se  habet  cum  operatione 
fistulae  ani  in  tuberculosis. 


Cyanosis,  morbus  ex  mixtione  sanguinis  arteriosi 
cum  venoso  ab  cordis  solius  vel  simul  arteriae  pulmonalis 
vitio  originem  petens,  universim  nisi  haemorrhagias  et  hy¬ 
dropes  socios  habeat  nullas  alias  combinationes  admittit. 

« 

Hydrops  magna  parte  etiam  morbus  dyscraticus, 
licet  pluribus  combinetur  morbis,  tamen  connubium  vix 
arctum  init  et  nonnullos  processus  morbosos  pro  tempore 
retardat  uti  plithisim,  diabetem. 

Ceterum  complicatur  cum  phlogosi,  intermittenti,  rheu¬ 
mate,  erysipelate,  scrophula,  profluviis  colliquativis,  sy¬ 
philide,  scorbuto,  vitiis  organicis  cordis,  nevrosibus. 

Hydrops  ex  degeneratione  substantiae  renum  corti¬ 
calis  cum  lotio  summe  albuminoso  seu  s.  d.  morbus 
Brighti  raro  cum  phthisi  pulmonali  connubium  init;  com¬ 
plicatur  praecipue  cum  cardihypertrophia,  bronchitide,  pleu¬ 
ritide,  arachnitide,  pericarditide,  peritonaeitide  exsudativis. 

Syphilis  minori  gradu  cum  omni  processu  morboso 
complicari  potest.  Medici,  qui  strictissime  distinguunt  in¬ 
ter  luem  medorrhoicam  et  cancroso-syphiliticam  uti  Eisen- 
mann ,  contendunt  medorrhoeam  et  cancrum  syphiliticum 


« 

sese  excludere.  Alioquin  syphilis  pro  tempore  reprimitur 
typho  praecipue  petechiali  et  omnibus  contagiis  perfectis 
volatilibus. 

Combinatur  proprio  sensu  cum  inflammatione,  arthri¬ 
tide,  scrophula,  herpete,  scabie,  scorbuto. 


Scrop liula  multis  cum  morbis  arctissime  sociatur, 
ut  cum  phlogosi,  syphilide,  impetigine,  helminthiasi,  tuber¬ 
culis,  rhachitide. 


Gastromalacia  et  oesophagomalacia  cuicun¬ 
que  morbo,  praeprimis  chronico  accedere  possunt,  ubi 
inedia  nimis  diu  protracta  fuit;  adest  ferme  constanter 
in  inflammatione  arachnoideae  et  piae  matris  infantum 
exsudativa  seu  in  s.  d.  hydrocephalo  acuto  lethali. 


/ 


X 


Laesiones  organicae  hepatis  eom  b  inan  t  ur<^r7/WUi 
praeprimis  cum  morbis  pulmonum,  cordis,  ventriculi, 


lienis,  renis  dextri 


cerebri,  cum  hydrope. 


CL.  V.  ECCRISES. 

Profluvia  et  retentiones  qua  tales  propriam  morborum 
classem  revera  constituere  non  possunt,  quippe  nonnisi 
symptomata  sunt;  attamen  pluribus  morbis,  qui  nomen  unice 
ab  illis  eminentibus  quidem  phaenomenis  sumant:  subest 
processus  substantivus  profunde  radicans  in  vegetatione 
ita  v.  c.  diabeti,  cholerae,  haemorrhoidibus.  Alii  iterum 
morbi  retentionis,  uti  arthritis,  icterus,  lithiasis  proximam 
causam  in  erasi  sanguinis  abnormi  et  retentione  materiae 
alias  excretae  agnoscunt,  quin  ab  hac  nomina  trahant.  Valor 
autem  practicus  illi  non  est  denegandus;  et  si  nomina  et 
classem  illam  penitus  in  exilium  agere  vellemus:  eodem 
jure  et  alia  nomina  delenda  essent* 

In  profluviis  crebrior  est  complicatio  cum  morbis  asthe¬ 
nicis,  cum  tabe,  hydrope;  in  retentionibus  cum  sthenicis,  cum 
phlogosi,  quod  et  naturae  consentaneum. 

Cholera  orientalis,  aenigma  illud  pathologicum, 
quam  plurimi  ex  effectibus  noverunt  ,  quorum  causam  igno¬ 
rant;  de  cujus  natura  toties  disceptatum,  quam  alii  nevro- 
sim  systematis  gangliaris,  alii  catarrhum  malignum,  alii 
dyscrasiam  cyanoticam  credunt: jam  ob  characterem  pecu¬ 
liarem  tantopere  differentem  ab  omnibus  reliquis  morbis, 
vel  bos  suae  ditioni  subjicit,  vel  si  cholera  arripuerit  homi¬ 
nem  singulum  vix  alium  processum  simul  vigere  sinit  nisi 
analogum. 

Cholera  non  accedit  typho,  raro  tuberculosi,  febri  flavae^ 
pesti ,  pertussi. 

Morbi,  quibuscum  Iubenter  combinationem  init  sunt: 
Pneumonia,  carditis,  dysenteria,  gastrobrosis  ulcerosa, 
hydrops,  helminthiasis,  delirium  potatorum.  Gravidis  et 
puerperis  non  parcit. 

Diabetes  cum  hydrope  nonnunquam  alternat,  sed  et 
combinatur  cum  hoc,  cum  tuberculosi,  pharyngitide,  pneu¬ 
monia. 

Arthritis  facile  nectitur  cum  haemorrhoidibus^ 
lithiasi ,  syphilide ,  phlogosi. 

Strictura  intestini  crassi  unde  stypsis  al¬ 
vina  pertinacissima  et  ileus  enascuntur  combina¬ 
tur  cum  gastroscyrrho,  sarcomate  medullari  hepatis,  glan¬ 
dularum  lymphaticarum,  vel  cum  emollitione  ossium  pelvis. 

Cii.  VI.  NEVROSES 


Si  sub  titulo  nevrosium  intelligimus  morbos  systematis 
sensitivi  sine  alteratione  materiae  organicae:  jam  hoc  re¬ 
spectu  plures  affectiones,  quae  secus  phaenomena  provocant 
s.  d.  nervosa  analoga  excluduntur;  tali  pacto  v.  c.  gastral- 
gia  nervosa  desinit  si  gastritis  adest,  tetanus  si  myelitis. 
Sunt,  qui  puras  negent  nevroses  quique  ubique  materiam 
laesam  esse  volunt,  sed  haec  opinio  tam  futilis  est,  ac  si 
quidam  animum  ipsum  cultro  anatomico  secare  vellet.  Quoad 
nevroses,  Reil  monet,  iis  quandoque  morbos  organicos 
graves  praecaveri  vel  saltem  differri;  malis  nervorum 
chronicis,  qui  mulctantur  febrilibus  epidemiis  intactos  sae¬ 
pe  persistere,  compertum  est ;  — -  incipienti  febre  praecipue 
intermittenti  plerumque  epilepsia,  catalepsis,  hysteriasis  alii¬ 
que  morbi  nervosi  cessant.  Sensu  stricto  nevroses  perraro 
combinationes  efformant. 

Epilepsia  minuit  receptivitatem  erga  morbos  con¬ 
tagiosos  v.  c.  variolam,  typhum  exanthematicum  ;  tineam. 
Morbillis,  scarlatina,  rubeola,  intermittenti,  graviditate/sae¬ 
pius  pellitur;  arcet  quodammodo  phthisim.  * 

Tussis  convulsiva,  nevrosis  paris  decimi  cere¬ 
bralis  cum  catarrho ,  contagiosa  et  epidemica,  non  com¬ 
binatur  cum  tinea,  scabie,  vaccina,  nec  cum  cholera;  va¬ 
riola  intercipitur. 

Psychopathiae  ut  laesiones  facultatum  animi  sub¬ 
stantivae  ,  non  transitoriae  non  certam  agnoscunt  rationem 
excludentem  et  jungentem.  Valet  sententia,  morbo  psychi¬ 
co  laborantes  a  contagiis  immuniores  esse  et  epidemiis 
minus  corripi.  Complicationes  habentur  vel  cum  aliis  psy- 
chopathiis ,  persaepe  ejusdem  generis  sic  v.  c.  melancho¬ 
lia  cum  moria;  vel  cum  morbis  somaticis,  catalepsi, 
epilepsia,  paralysi,  scorbuto,  hydrope, 

Melancholia  combinatur  cum  mania;  lubentius 
connubium  celebrat  cum  morbis  chronicis,  quam  acutis, 
praeprimis  pulmonum,  hepatis,  intestinorum  rarius  cerebri. 

Dementia  cum  mania  et  monomania. 

Mori  a  complicationem  init  cum  laesionibus  cerebri, 
affectionibus  pulmonum,  cordis,  cutis,  intestinorum;  cum 
convulsionibus  hypochondriacis  et  hystericis. 

Mania  sequentes  morbos  habet  socios:  Dermopa- 
thias,  hysteriam ,  hypochondriam,  epilepsiam,  scorbutum, 
paralysim. 

Idiotismus,  cretinismus  combinatur  cum 
scrophula ,  rhachitide ,  epilepsia ,  paralysi ;  ceterum  tu¬ 
telam  praebet  erga  plurimos  morbos  epidemicos  et  con¬ 
tagiosos. 

THESES  DEFENDENDAE. 


i. 

Genii  epidemici  cognitio  medico  practico  absolute  neces¬ 
saria. 


II. 


Fames  summum  medicamen. 

III. 

xJ  Remedia  b^Isamica,  leniter  stimulantia  immerito  nunc  in 
vulnerum  ulcerumque  cura  negliguntur. 


IV. 

Anatomia  pathologica  sine  respectu  phaenomenorum  in  statu 
vivo  observatorum  non  multum  prodest. 


V. 

Chemiae  analyticae  scientia  majoris  emolumenti  pro  me¬ 
dico,  quam  syntheticae. 

VI. 

Omnes  icones,  picturae  morborum  sive  exanthematum  sive 

aliorum  nec  juvant  tirones  nec  peritos. 
m 

VII. 

Tartarus  emeticus  nervinum  praestantissiinum. 


VIII. 


Chirurgus  aut  sit  simul  medicus  perfectus,  aut  solus  opifex; 

(xsipovpyog  Celsi). 

XI. 

■s 

Medicina  gaudet  eadem  certitudine  ac  aliae  scientiae  pra- 
cticae. 


X. 


Systema  plantarum  Linnaei  tironi  et  cuicunque,  qui  non  in 
intima  phytologiae  penetralia  intrare  vult  est  optimum. 

XI. 

Dantur  epidemiae  psychopathiarum. 

XII.  * 

Diaeta  apta  absque  medicamine  saepissime  plus  valet,  quam 
medicamina  absque  diaeta. 

XIII. 

» 

Morbi  cordis  organici  quondam  difficillime  dignoscendi, 
nunc  perfecte  determinari  possunt. 

XIV. 

Medici  influxus  psychicus  in  aegrum  summus. 

XV.  ■ 

Morbi  populares,  endemici  fere,  ut  v.  c.  phthisis  Viennae 
magis  a  politia  medica  auxilium  quaerunt ,  quam  a 
therapia. 


